**Ministru kabineta noteikumu projekta ,,Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts ”Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība” (turpmāk – noteikumu projekts) izstrādāts, pamatojoties uz Administratīvo teritoriju un apdzīvoto vietu likuma[[1]](#footnote-2)pārejas noteikumu 9. punktu.Tā mērķis ir noteikt kārtību, kādā administratīvi teritoriālās reformas ietvaros piešķir valsts budžeta līdzfinansējumu (turpmāk – valsts mērķdotācija) jaunizveidojamās pašvaldības teritorijas attīstības plānošanas dokumentu projektu – ilgtspējīgas attīstības stratēģiju un attīstības programmu (turpmāk – plānošanas dokumenti) izstrādei.Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Administratīvo teritoriju un apdzīvoto vietu likumprojekta pārejas noteikumu 9. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Administratīvo teritoriju un apdzīvoto vietu likuma pārejas noteikumu 9. punktu VARAM izstrādāja noteikumu projektu, kas nosaka kārtību, kādā piešķir valsts mērķdotāciju attīstības plānošanas dokumentu projektu – ilgtspējīgas attīstības stratēģijas un attīstības programmas izstrādei jaunajām apvienotajām pašvaldībām. Valsts mērķdotāciju piešķir un izmaksā par plānošanas dokumentu projektu izstrādi jaunizveidojamai pašvaldībai (turpmāk – saņēmējs), pamatojoties uz Administratīvo teritoriju un apdzīvoto vietu likumā noteikto administratīvo teritoriju un to administratīvo centru dalījumu.Noteikumu projektā noteikto kārtību piemēro kopīgu plānošanas dokumenta izstrādei arī Daugavpils valstspilsētas pašvaldībai ar pašvaldībām, kuras veidos jaunizveidojamo Augšdaugavas novadu, Liepājas valstspilsētas pašvaldībai ar pašvaldībām, kuras veidos jaunizveidojamo Dienvidkurzemes novadu, Ventspils valstspilsētas pašvaldībai ar Ventspils novadu, Jelgavas valstspilsētas pašvaldībai ar pašvaldībām, kuras veidos jaunizveidojamo Jelgavas novadu, un Rēzeknes valstspilsētas pašvaldībai ar pašvaldībām, kuras veidos jaunizveidojamo Rēzeknes novadu.Līdz ar to minētajām pašvaldībām saskaņā ar Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem”ir jāizstrādā viens kopīgs plānošanas dokuments.Lai sasniegtu šo noteikumu mērķi kopīga plānošanas dokumenta izstrādei, pašvaldībai ir šādas rīcības brīvības:1. Uzsākt jauna plānošanas dokumenta izstrādi;
2. Integrēt esošo plānošanas dokumentu redakcijas;
3. Turpināt līdz Administratīvo teritoriju un apdzīvoto vietu likuma spēkā stāšanās uzsākto plānošanas dokumentu izstrādes procesu.

Valsts mērķdotācijas izmaksu nodrošina Valsts reģionālās attīstības aģentūra (turpmāk – Aģentūra), kas izvērtē iesniegumus un atskaites dokumentus.Saņēmējas domes priekšsēdētājs ir atbildīgs par saņemtā valsts mērķdotācijas izlietošanu atbilstoši paredzētajam mērķim.Valsts budžeta mērķdotācija pašvaldībām projekta izstrādei tiek piešķirta divas reizes:1. 2020.gadā – tiek izmaksāts ne vairāk kā 50 % no kopējā paredzētā finansējuma apjoma, kas sastāda 524 900  *euro*.

Viens saņēmējs var pieprasīt valsts mērķdotācijas līdzfinansējumu ne vairāk kā 36 200 *euro* apmērā no šim mērķim paredzētiem valsts budžeta līdzekļiem Valsts mērķdotāciju piešķir no VARAM piešķirtās valsts budžeta programmas 30.00.00 “Attīstības nacionālie atbalsta instrumenti” šim mērķim paredzētiem līdzekļiem 2020. un 2021. gadam, iekļaujoties pieejamā finansējuma 1049800  *euro* ietvaros. Valsts mērķdotāciju piešķir ar Teritorijas attīstības plānošanas likuma 20. panta 1., 2. punktu noteiktajiem teritorijas attīstības plānošanas dokumentiem, līdzfinansējot jaunu vietējās pašvaldības ilgtspējīgas attīstības stratēģijas izstrādi. Ja ilgtspējīgas attīstības stratēģija, kā to noteic Teritorijas attīstības plānošanas likuma 1. panta 2. punkts, ir izstrādāta, līdzfinansējumu piešķir vietējās pašvaldības attīstības programmas izstrādei.1. 2021.gadā – tiek izmaksāts atlikušais kopējā paredzētā finansējuma apjoms.

Viena mēneša laikā pēc noteikumu spēkā stāšanās dienas un līdz 2021. gada 15. novembrim Aģentūra nodrošinās mērķdotācijas pārskaitīšanu uz attiecīgo pašvaldību kontiem noteikumu projektā norādītā valsts mērķdotācijas apmērā.Plānošanas dokumentu projektu izstrādā saskaņā ar normatīvajiem aktiem par pašvaldību plānošanas dokumentu izstrādi. Saskaņā ar Ministru kabineta 2014.gada 14.oktobra noteikumos Nr.628 “Noteikumi par pašvaldību teritorijas attīstības plānošanas dokumentiem” plānošanas dokumenta izstrāde tiek uzsākta ar katras jaunajā novadā esošās pašvaldības lēmumu,kas ir tiesiskais pamats plānošanas dokumenta izstrādes procedūras ietvaros.Plānošanas dokumenta izstrāde notiek saņēmējam sadarbojoties ar pārējām jaunveidojamā novada pašvaldībām. Lēmumu pieņemšana saistībā ar kopējā plānošanas dokumenta izstrādi un plānošanas dokumenta izstrāde notiek normatīvajos aktos par plānošanas dokumentu izstrādi noteiktajā kārtībā, tai skaitā Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” grozījumu projektu, kas izsludināts Valsts sekretāru sanāksmē 2020.gada 13.augustā (VSS – 684). Līdz ar to, lai saņemtu valsts līdzfinansējumu, jaunveidojamā novadā ietilpstošajām pašvaldībām jāvienojas par kopēja dokumenta izstrādi un finansējuma pieprasīšanu (1.pielikuma 7.punkts), kas var būt vēstule ar apliecinājumu, vai darba grupas izveides rīkojums no atbildīgās pašvaldības. Katra pašvaldība lēmumu par dalību kopīga attīstības plānošanas dokumenta izstrādei pieņem pēc iespējas ātrāk pēcpieteikuma par valsts mērķdotācijas pieprasīšanu (noteikumu 1.pielikums), iesniegšanas**.**Noteikumu 1.pielikuma 3.punkts pieļauj pašvaldības izvēles iespēju, kura plānošanas dokumenta izstrādei tieši valsts mērķdotācija tiek novirzīta - ilgtspējīgas attīstības stratēģijas vai attīstības programmas izstrādei, vai abu plānošanas dokumentu izstrādei.Noteikumos paredzētais divu nedēļu termiņš pieteikuma izskatīšanai ir maksimāli iespējamais, bet ne obligāti sasniedzamais, kas ir noteikts, ja gadījumā Aģentūra lūdz saņēmēju papildināt pieteikumā (1.pielikums) iesniegto informāciju, kad tā pieteikums nav pilnībā aizpildīts, vai konstatēta kāda neprecizitāte, nepilnība, pieprasītā mērķdotācijas summa norādīta lielāka nekā noteiktā.Noteikumu projekta 14.punkta mērķdotācijas pārskaitījums notiek, ja pieprasītājs ir jaunveidojamā pašvaldība un tiek pieprasīts ilgtspējīgas attīstībasstratēģijas vai attīstības programmas projektu izstrādei.Finansējuma pieprasītājs un saņēmējs ir tā jaunajā novadā ietilpstošā pašvaldība, kurai ir lielākais iedzīvotāju skaits atbilstoši aktuālajiem Iedzīvotāju reģistra datiem uz 2020.gada 1.janvāri**.** Sadarbojoties ar jauno novadu pašvaldībām, pieprasītājs iesniedz Aģentūrā aizpildītu 1.pielikumu.Attiecībā uz noteikumu projekta 2.punktā minētajām valstspilsētām un pašvaldībām, kas veido valstspilsētas pieguļošo novadu, noteikumu projekta 4.punktā tiek paredzēts valsts mērķdotāciju piešķirt arī Daugavpils valstspilsētai, Liepājas valstspilsētai, Ventspils valstspilsētai, Jelgavas valstspilsētai un Rēzeknes valstspilsētai, tādejādi konkretizējot Administratīvo teritoriju un apdzīvoto vietu likumā nostiprināto principu, ka valsts līdzfinansējums tiek piešķirts tai pašvaldībai, kuras teritorijā ir vislielākais iedzīvotāju skaits atbilstoši aktuālajiem Iedzīvotāju reģistra datiem.Lēmumu par plānošanas dokumentu projektu nodošanu publiskajai apspriešanai līdz 2021.gada 1.jūlijam pieņem katras pašvaldības dome, pēc 2021.gada 1.jūlija - jaunizveidotās pašvaldības dome. Noteikumu regulējums darbojas laika periodā 2020.gads un 2021.gads, savukārt izstrādātie attīstības plānošanas dokumenti tiks piemēroti, kamēr ir to spēkā esamība.Par attiecināmām izmaksām tiks uzskatītas izmaksas, kā arī atbalstītas tās darbības, kas radušās pēc Administratīvo teritoriju un apdzīvoto vietu likuma spēkā stāšanās, t.i., izmaksām ir jāatbilst noteikumu II nodaļas nosacījumiem, neatkarīgi no līguma noslēgšanas laika.Noteikumi paredz, ka atbalstāmo darbību ietvaros ir attiecināmās pakalpojumu izmaksas, kas saistītas ar šo noteikumu 9.2. un 9.3. apakšpunktā minēto atbalstāmo darbību īstenošanu, kā arī izmaksas, kas saistītas ar no normatīvajiem aktiem izrietošajām darbībām. Ar to saprotot, piemēram, likumu Par ietekmes uz vidi novērtējumu un 2004.gada 23.marta Ministru kabineta noteikumus Nr.157 “Kārtība, kādā veicams ietekmes uz vidi stratēģiskais novērtējums”.Lai saņemtu valsts mērķdotācijas gala maksājumu, saņēmējs ne vēlāk kā līdz 2021. gada 15.novembrim iesniedz Aģentūrā šo noteikumu 2.pielikumu ar aizpildītu 2.pielikuma 3.punktu, ka ir sagatavoti plānošanas dokumentu projekti, kas ir publicēti pašvaldības oficiālajā tīmekļvietnē un Teritorijas attīstības plānošanas informācijas sistēmā, saņemts plānošanas reģiona atzinums par izstrādāto projektu**,** kāarī pieņemts lēmums par dalību kopēja attīstības plānošanas dokumenta izstrādei.Atlikusī mērķdotācijas daļa tiek izmaksāta tādā apjomā, kas atbilst noteikumos noteiktajām attiecināmajām izmaksām, bet nepārsniedzot piešķirtās mērķdotācijas kopējo apjomu. Pieteikumā(1.pielikums) norādītais pašvaldības plānotais finansējums var mainīties pēc konkrēto līgumu noslēgšanas.Noteikumu 18.1.apakšpunktā minētā atlikusī mērķdotācijas daļa saņēmējam tiek pārskaitīta 5 dienu laikā.Noteikumu projekts paredz Aģentūrai tiesības pieprasīt precizējumus pēc noteikumu projekta 2.pielikuma saņemšanas un līdz gala lēmuma pieņemšanai.Ja Aģentūrakonstatē, ka valsts mērķdotācijas gala maksājuma saņemšanai pieteikumu iesniegusī pašvaldība nekvalificējas, valsts mērķdotācijas neizmantotā daļa tiek ieskaitīta valsts budžetā.Noteikumu projekta 18.2.punktā paredzētā mērķdotācijas atmaksa notiek gadījumos, ja mērķdotācijas sākotnējā piešķīruma finansējums nav rezultējies ar attīstības plānošanas dokumenta gatavību to ievietot Teritorijas attīstības plānošanas informācijas sistēmā. Iemesli mērķdotācijas atteikumam: pieteikums nav iesniegts noteikumos noteiktajā termiņā vai tas neatbilst projektu izstrādes mērķim. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija un Aģentūra. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs visas pašvaldības, kuras skar administratīvi teritoriālā reforma un Administratīvo teritoriju un apdzīvoto vietu likumā noteiktās valstspilsētas un tām pieguļošos novadus (Daugavpils valstspilsētas pašvaldība ar pašvaldībām, kuras ietilps jaunveidojamā Augšdaugavas novadā; Liepājas valstspilsētas pašvaldība ar pašvaldībām, kuras ietilps jaunveidojamā Dienvidkurzemes novadā; Rēzeknes valstspilsētas pašvaldība ar pašvaldībām, kuras ietilps jaunveidojamā Rēzeknes novadā; Ventspils valstspilsētas pašvaldība un Ventspils novada pašvaldība; Jelgavas valstspilsētas pašvaldība ar pašvaldībām, kuras ietilps jaunveidojamā Jelgavas novadā).24 jaunveidojamie novadi – Aizkraukles novads, Ādažu novads, Balvu novads, Bauskas novads, Cēsu novads, Dobeles novads, Jēkabpils novads, Krāslavas novads, Kuldīgas novads, Ķekavas novads, Limbažu novads, Ludzas novads, Madonas novads, Mārupes novads, Ogres novads, Preiļu novads, Ropažu novads, Saldus novads, Saulkrastu novads, Siguldas novads, Smiltenes novads, Talsu novads, Tukuma novads, Valmieras novads.5 valstspilsētas, un 5 pieguļošās pašvaldības kopīgu plānošanas dokumentu izstrādei– Daugavpils valstspilsēta un Augšdaugavas novads, Liepājas valstspilsēta un Dienvidkurzemes novads, Rēzeknes valstspilsēta un Rēzeknes novads, Ventspils valstspilsēta un Ventspils novads, Jelgavas valstspilsēta un Jelgavas novads |
| 2. | Tiesiskā regulējuma ietekme uz tautsaimniecību un administratīvo slogu | Katraspašvaldības lēmums ietekmēs, vai un kādā apjomā valsts mērķdotācija tiks piešķirta projekta izstrādei. Saņēmējs norāda, cik liels ir veicamo darbu apjoms, kam izmantos valsts līdzfinansējumu, t.sk., norādot nepieciešamās personāla izmaksas (papildus personāla piesaistei) vai jaunu ārpakalpojumu izmaksas (papildus esošajiem, ja tādi ir). |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  524 900 |  0 |  524 900 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  524 900 |  0 |  524 900 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  524 900 |  0 |  524 900 |  0 |  0 |  0 |  0 |
| 2.1. valsts pamatbudžets |  524 900 |  0 |  524 900 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X |  0 | X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2020. gadā: valsts budžeta finansējums pašvaldībām administratīvi teritoriālās reformas īstenošanai, tai skaitā jaunizveidojamās pašvaldības teritorijas attīstības plānošanas dokumentu projektu – ilgtspējīgas attīstības stratēģiju un attīstības programmu (turpmāk – plānošanas dokumenti) izstrādei 524 900 *euro*.2021. gadā:valsts budžeta finansējums pašvaldībām administratīvi teritoriālās reformas īstenošanai, tai skaitā jaunizveidojamās pašvaldības teritorijas attīstības plānošanas dokumentu projektu – ilgtspējīgas attīstības stratēģiju un attīstības programmu (turpmāk – plānošanas dokumenti) izstrādei 524 900 *euro*.Viena projekta vidējās izmaksas līdz   36 200 *euro*, kas paredzētas 34 saņēmējiem, tas ir, 24 jaunveidojamie novadi, 5 valstspilsētas un 5 tām pieguļošie novadi (Daugavpils valstspilsētas pašvaldība ar pašvaldībām, kuras ietilps jaunveidojamā Augšdaugavas novadā; Liepājas valstspilsētas pašvaldība ar pašvaldībām, kuras ietilps jaunveidojamā Dienvidkurzemes novadā; Rēzeknes valstspilsētas pašvaldība ar pašvaldībām, kuras ietilps jaunveidojamā Rēzeknes novadā; Ventspils valstspilsētas pašvaldība un Ventspils novada pašvaldība; Jelgavas valstspilsētas pašvaldība ar pašvaldībām, kuras ietilps jaunveidojamā Jelgavas novadā), izmaksājot 2020. gadā 50% no finansējuma un 2021.gadā atlikušos 50 %.iekļaujoties pieejamā finansējuma 36 200 *euro* ietvaros.Finansējums paredzēts projekta izstrādei, kur attiecināmās izmaksas ir:* 1. plānošanas dokumenta izstrādes vadības un pašvaldības speciālistu personāla atlīdzības izmaksas, kas radušās uz darba līguma vai uzņēmuma (pakalpojuma) līguma pamata, tai skaitā valsts sociālās apdrošināšanas obligātās iemaksas no apliekamajām attiecināmajām izmaksām;
	2. pakalpojumu izmaksas, kas saistītas ar šo noteikumu 9.2. un 9.3. apakšpunktos minēto atbalstāmo darbību īstenošanu;
	3. informācijas un publicitātes pasākumu izmaksas atbilstoši normatīvajiem aktiem, kas nosaka kārtību par pašvaldību teritorijas attīstības plānošanas dokumentu izstrādi noteikto saturu un procedūru.

Valsts mērķdotācijas piešķiršanu projekta sagatavošanai Aģentūra nodrošina saskaņā ar VARAM valsts pamatbudžeta programmā 30.00.00 “Attīstības nacionālie atbalsta instrumenti” apstiprināto finansējumu 2020. gadā un 2021. gadā. Aģentūra nodrošinās finansējuma pārskaitīšanu uz attiecīgo pašvaldību kontiem noteikumu projektā norādītā valsts mērķdotācijas apmērā atbildīgajai pašvaldībai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nav |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts šo jomu neskar. |
| 2. | Atbildīgā institūcija | Pašvaldības, kuras pieteikušās valsts mērķdotācijas saņemšanai. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvjiem ir iespējas līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē. |
| 2. | Sabiedrības līdzdalība projekta izstrādē | Likumprojekts un tā sākotnējās ietekmes novērtējuma ziņojums (anotācija) 2020. gada 1. jūlijā ievietots Ministrijas tīmekļvietnē [www.varam.gov.lv](http://www.varam.gov.lv) un iesniegts Valsts kancelejā publicēšanai tās tīmekļvietnē, līdz ar to ieinteresētajām personām bija iespēja izteikt viedokli un sniegt priekšlikumus. |
| 3. | Sabiedrības līdzdalības rezultāti | Noteikumu projekts izdiskutēts Latvijas Lielo Pilsētu asociācijas 2020.gada 10.jūlija sanāksmē ar VARAM, kā arī 2020.gada 16.jūlijā ir saņemti rakstiski priekšlikumi, kas ir ņemti vērā un ietverti precizētajā noteikumu projekta redakcijā.Kā piemēram, noteikumu projekts ir papildināts ar 4.punktu par atsevišķa regulējuma izstrādi valstspilsētu finansējuma nosacījumiem, papildināta noteikumu projekta 9.punkta ievaddaļa. Anotācija ir papildināta ar atsauci uz Ministru kabineta noteikumiem nr.628.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrijaun Aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts ietekmēs 111 pašvaldību institucionālo un funkcionālo struktūru. Savukārt ietekme uz cilvēkresursiem pašvaldību institūcijās būs atkarīga no pašvaldību pieņemtajiem lēmumiem pēc 2021. gada 1. jūlija, kad darbu uzsāks jaunievēlētās pašvaldību domes, jo pašvaldību darba organizācija saskaņā ar normatīvajiem aktiem ir pašvaldību autonomā kompetencē ietilpstošs jautājums. |
| 3. | Cita informācija | Nav |

Vides aizsardzības un reģionālās attīstības ministrs Juris Pūce

Vīksna 67026912

Vivita.Viksna@varam.gov.lv

1. <https://www.vestnesis.lv/op/2020/119C.1> [↑](#footnote-ref-2)